**Jarmo Teinilä** (s. 10. lokakuuta 1967 Tampere) on tamperelainen kirjailija ja duunari.

Ura
---

Jarmo Teinilä kävi peruskoulun ja lukion Valkeakoskella. Hän valmistui Turun yliopistosta filosofian maisteriksi 2015 pääaineenaan yleinen kirjallisuustiede. Hän on kirjoittanut kirja-arvioita *Tuli & Savu* -lehteen, *Turun Ylioppilaslehteen* ja *Turun Sanomiin*. Teinilä perusti Kovasana Kustannuksen 1. lokakuuta 2017 toimien kustantamonsa kustannustoimittajana. Kustantamon toiminta lopetettiin alkuvuodesta 2024. 

> »Turkulainen kustantamo Kovasana ui häpeilemättä vastavirtaan: "Ei mitään mukavaa laskelmoitua soopaa, ei Finlandia-kirjoja".»   
> (Anniina Karhu *Turun Sanomat* 16.11.2019)
> 
> 

Teinilän runoja on julkaistu kahdessa valtakunnallisessa antologiassa *Reviiri* (1995) ja *Karusellikyytiä* (2002). Kirjailijana Teinilää on verrattu muun muassa Hannu Salamaan ja Arto Salmiseen. *Kaunis kuin hetero, lyö kuin mies* ja *Väärän lipun operaatio* -dekkariparodiat irvailevat aikalaishulluudelle. Työläistrilogia (*Puhallintehdas*, *Maailmankahva*, *Isän ääni*), jonka jokainen osa on itsenäinen, kuvaa tragikoomisesti duunarien elämää. 

Teinilän teksti on kohdakkoin rankkaa ja huumori mustaa; Jani Saxell vihjaa Wareliaanissa 16. helmikuuta 2021 julkaistussa esseessään "Maailmankahva sanojen takana", että ehkä kotimaiseen kirjallisuuteen on syntymässä Make Literature Dangerous Again -koulukunta. Tässä yhteydessä Saxell mainitsee Hanna-Riikka Kuisman, Kreetta Onkelin, Aura Nurmin, Ville Hytösen ja Laura Gustafssonin, joiden teoksissa on vastaavaa ikuisen osattomuuden ja maailmanlopun kuvastoa. "Teinilän romaani tuntuu omassa ajassamme kapinalliselta punk-asenteella tehdyltä ’raatorealismilta’ ruiskutettuna suoraan suoneen." Saxell kirjoittaa samassa esseessä viitaten romaaniin *Maailmankahva*. Turun Sanomissa 30.10.2022 Erkki Kanerva kuvailee Teinilän Isän ääni -kirjaa, että se on genreltään rikos-, huumori-, sekoboltsi- ja rakkausromaani.

Toisaalla Esa Mäkijärvi toteaa *Demokraattissa* *Maailmakahva*-romaanista: "Romaani kiinnostaa poliittisuudessaan ja uskonnollisuudessaan." Roope Lipasti tuo esiin, kuinka *Maailmankahva*-romaanin telakalla työläisten maailmankuvat törmäävät. Artemis Kelosaari käsittelee Teinilän romaaneja ja kirjailijuutta *Imagen* esseessä "Vailla vaaraa"; pitäen näitä molempia sekä Maailmankahva että *Isän ääni* -romaania esimerkkeinä myönteisestä groteskiudesta. Myös Jari-Olavi Hiltunen viittaa Teinilän huumoriin Kiiltomadon kritiikissään: "Humoristina Teinilä on satiirikko. Satiiri näkyy ennen muuta henkilökuvissa, joiden ei ole kenties tarkoituskaan olla uskottavia."

Tua Onnela kuvailee AKT-lehdessä Teinilän trilogian muotoa: "Jarmo Teinilän viimeisimmät kolme romaania muodostavat väljästi trilogian. Tarinat ovat erillisiä, mutta yhteistä on työelämän, työpaikkojen ihmissuhteiden ja työpaikkahuumorin kuvaus." Kirjallisuus nykykapitalismissa – Suomalaisen kirjallisuuden ja kulttuurin näkökulma -kirjassa s. 40, Kirjallisuustieteen emeritaprofessori Liisa Steinby kirjoittaa siitä kuinka Teinilän Puhallintehtaasta näytetään teollisuuden halpamaihin pakeneminen duunarinäkökulmasta.

Teinilä on Suomen Kirjailijaliiton jäsen ja kuuluu Lounais-Suomen kirjailijat ry:hyn.

Kirjallinen tuotanto
--------------------

### Romaanit

* *Tuonelan mustat linnut*. Helsinki: Books on Demand, 2016. ISBN 9789523394001.
* *Kaunis kuin hetero, lyö kuin mies*. Turku: Kovasana Kustannus, 2017. ISBN 9789526885001.
* *Puhallintehdas*. Helsinki: Kiuas Kustannus, 2018. ISBN 9789527197097.
* *Väärän lipun operaatio*. Turku: Kovasana Kustannus, 2018. ISBN 9789526885018.
* *Maailmankahva*. Sastamala: Warelia, 2021. ISBN 9789525940923.
* *Isän ääni*. Sastamala: Warelia, 2022. ISBN 9789523870291.

### Lastenkirjat

* *Villisika nimeltään Sillivika*. Kuvitus Kanerva Kartano. Tampere: Kovasana Kustannus, 2022. ISBN 9789527410202.
* *Päestikka – Tömpsistä mökkeröiseen!* Kuvitus Kanerva Kartano. Kovasana Kustannus, 2022. ISBN 9789527410233.

Lähteet
-------

1. ↑  Yhteystiedot *Kovasana Kustannus*. Tampere. Viitattu 23.10.2022. [vanhentunut linkki]
2. ↑  Tuli & Savu *Tuli & Savu*. Viitattu 23.10.2022.
3. ↑  Kovasana Kustannus – taloustiedot, Y-tunnus ja päättäjät *Finder*. Viitattu 23.10.2022.
4. ↑  Turkulainen kustantamo Kovasana ui häpeilemättä vastavirtaan: "Ei mitään mukavaa laskelmoitua soopaa, ei Finlandia-kirjoja" *Turun Sanomat*.  16.11.2019. Viitattu 24.10.2022.
5. ↑  Reviiri Taiteen edistämiskeskus.  Arkistoitu 26.10.2022. Viitattu 24.10.2022.
6. ↑   "Jarmo Teinilän haastattelu Pispalan kirjastolla 30.9.2021".
7. 1 2  Maailmankahva sanojen takana by warelia *Issuu*. Viitattu 23.10.2022.
8. ↑  Jarmo Teinilä huomasi ympärillään lähes täydellisiä romaanihenkilöitä ja kirjoitti heistä kolmannen kirjansa *Turun Sanomat*.  27.3.2018. Viitattu 25.10.2022.
9. ↑  Maailmankahva sanojen takana by warelia *Issuu*. Viitattu 24.10.2022. (englanniksi)
10. ↑  Maailmankahva – Tyrvään Prykin verkkokauppa *Holvi*. Viitattu 23.10.2022.
11. ↑  Päässä kuuluu isän ääni – Jarmo Teinilän tuore rikosromaani kertoo viinavarasto Naalista, joka sijaitsee jossakin päin Suur-Turkua *ts.fi*.  30.10.2022. Viitattu 30.10.2022.
12. ↑  Kirja-arvio: Vetävässä työläisromaanissa telakka on elämän vertauskuva *Demokraatti*.  23.9.2021. Viitattu 24.10.2022.
13. ↑  Luolamiesten parissa *Turun Aika*. Viitattu 24.10.2022.
14. ↑  Kelosaari, Artemis: Vailla Vaaraa.  *Image*, marraskuu 2022.  A-lehdet. Artikkelin verkkoversio. Viitattu 20.11.2022.
15. ↑  Jarmo Teinilä Puhallintehdas *Kiiltomato*. Viitattu 24.10.2022.
16. ↑  Terminaalin tarinoita *AKT verkkolehti*. Viitattu 24.10.2022.
17. ↑  Ojajärvi, Jussi & Sevänen, Erkki & Steinby, Liisa: *Kirjallisuus nykykapitalismissa — Suomalaisen kirjallisuuden ja kulttuurin näkökulma*, s. 40. Suomalaisen kirjallisuuden seura, 2018.
18. ↑  (ei otsikkoa) *Lounais-Suomen kirjailijat*.  25.4.2013. Wordpress. Viitattu 23.10.2022.
19. ↑  Supermummon kotona ja metsän syleilyssä – Lastenkirjojakin voi vallan hyvin kirjoittaa minä-muodossa *ts.fi*.  13.4.2022. Viitattu 24.10.2022.
20. ↑  Rita, Niina: [ Haastattelussa: Jarmo Teinilä ja Kanerva Kartano
Sillivika ja Päestikka seikkailevat Pohjois-Karjalassa] *Kulttuurimedia Kuiske*.  7.12.2022. Kulttuurimedia Kuiske. Viitattu 8.12.2022.

Aiheesta muualla
----------------

* Lipasti, Roope: Luolamiesten parissa (Jarmo Teinilän haastattelu) *Turun aika*.  10.12.2021.  Arkistoitu .
* Onnela, Tua: Terminaalin tarinoita *AKT-lehti*.  26.9.2022.  Arkistoitu .